laion/Wikipedia-Exotic huggingface dataset:
ნური

ნური — ადგილი თანამედროვე სუდანში, ნილოსის სამხრეთ–აღმოსავლეთ ნაწილში. ახლოსაა პირამიდები, რომლებიც ოდესღაც ნუბიის მეფეს ეკუთვნოდა. ნური სამანიდან დაახლოებით 15, ხოლო ჯებელ ბარკალიდან 10 კილომეტრითაა დაშორებული. აქ აღმოჩენილი ყოველი რელიკვია ძველ ქალაქ ნაპატას ეკუთვნის, რომელიც ნუბიის სამეფოს პირველი დედაქალაქი იყო. მეფე ტახარკა იყო მფლობელი ნურისთან ახლოს მდებარე ყველაზე ძველი პირამიდისა, რომლის ფართობი 51.75 მ², ხოლო სიმაღლე 40–50 მეტრია. მისი მემკვიდრე ტანუტამონი და მას შემდეგ ყოველი მომდევო ნუბიის მეფე ნასტასენამდე (დაახლოებით ძვ.წ. 330) თავიანთ ცოლებიანად ელ–კურუში არიან დამარხულნი. ნურისთან მდებარე პირამიდები ზოგადად უფრო პატარაა და ხშირად უფრო მძიმედ დაზიანებული, ვიდრე ეგვიპტისა, მაგრამ მათი დიდი ნაწილი ჯერ კიდევ ინახავს ისეთ უმნიშვნელოვანეს ნივთებს, როგორიცაა დასაკრძალი აღჭურვილობა, რომელიც ქუშის სამეფოს მმართველებს ეკუთვნოდათ და თავადაც აქ განისვენებენ. ქრისტიანული ეპოქის დროს აქ ეკლესია აღიმართა, რომლის მშენებლობაზეც გამოიყენეს ქვები, რომლებიც ოდესღაც პირამიდების კედლებს ავსებდა. ეს პირამიდები სისტემატურად ჯორჯ რაიზნერმა გამოიკვლია. ნურის პირამიდები გებელ ბარკალის რაიონში მდებარე რამდენიმე ნაგებობასთან ერთად 2003 წლიდან იუნესკოს მსოფლიო მემკვიდრეობის ძეგლების სიაშია შესული. ქუშის სამეფო ოჯახის წევრები ნურის სასაფლაოზე და ელ–კურუში არიან დამარხულნი. ნურის პირამიდები ორ განცალკავებით მგდარ პლატოზეა აშენებული. სასაფლაოს უმაღლესი წერტილი ტახარკას პირამიდას უკავია დასავლეთ პლატოზე. დანარჩენი მეფეების პირამიდები აღმოსავლეთ პლატოზეა განლაგებული, ხოლო სამეფო ოჯახიდან წამომავალი ქალების პირამიდები კი – დასავლეთ პლატოზე, ტახარკას პირამიდის ახლოს. ეს პირამიდები სამ ჯგუფად იყოფა: (1) პირამიდები, რომლებიც განლაგებულნი არიან ტახარკას პირამიდის სამხრეთ–დასავლეთით; (2) პირამიდები, რომლებიც ტახარკას პირამიდის ჩრდილოეთით მდებარეობენ და განლაგებულნი არიან ორ პარალელურ რიგად; (3) პატარა სამარხები, რომლებიც უფრო ჩრდილოეთით არიან განთავსებულნი. მეფეების დედები დამარხულნი არიან პირველი სახის პირამიდებში, მაგრამ ეს ადგილი სპეციალურად არ გამოიყენებოდა მეფეების დედების დასაკრძალად. უმეტესი მეფის ცოლი მეორე ჯგუფის პირამიდებში, ტახარკას პირამიდის ჩრდილოეთით განისვენებს. ხოლო რაც შეხება მესამე ჯგუფის სამარხებს, რადგან ისინი ძალიან პატარა ზომისა იყო, შესაძლებელია, ისინი დაბალი რანგის წარმომადგენლების ცოლებისთვის ყოფილიყო განკუთვნილი. ნურის პირამიდები დაარქივებული 2009-07-06 საიტზე Wayback Machine. კოორდინატები: 18°33′ ჩ. გ. 31°53′ ა. გ.﻿ / ﻿18.550° ჩ. გ. 31.883° ა. გ.﻿ / 18.550; 31.883
Google Glass

Google Glass — პორტატული ტექნოლოგია თავზე დამაგრებული ეკრანით (OHMD). მისი შემქმნელია Google, რომლის მიზანი იყო ფართო ბაზარზე გათვლილი ყველგან მყოფი კომპიუტერის შემუშავება. Google Glass ინფორმაციას სმარტფონის მსგავს ფორმატში ასახავს, ხელით მართვის გარეშე. ადამიანს, რომელიც ტექნიკას თან ატარებს, შეუძლია მოწყობილობისთვის ხმოვანი ბრძანებების გაცემით ინტერნეტთან დაკავშირება. Google-მა მოწყობილობის "Glass-ის შემსწავლელების" კატეგორიისთვის გაყიდვა 2013 წლის 15 აპრილს დაიწყო. კამპანია შეზღუდული პერიოდის განმავლობაში გრძელდებოდა. მოწყობილობა 1.500 აშშ დოლარი ღირდა. 2014 წლის 15 მაისს იგი საჯაროდ ხელმისაწვდომი გახდა, იგივე ფასით. Google მომხმარებელს 225 აშშ დოლარის ფასად ცალკე სთავაზობს ოთხი სხვადასხვა ჩარჩოს არჩევანს, რომელიც უფასოა მოწყობილობის მთლიანად შეძენის შემთხვევაში. ამ შემთხვევაში აუცილებელია შუშის ერთი ჩარჩოდან მეორეში გადატანისას მცირე ხრახნის მოხსნა. ჩარჩოს დამატებითი დიზაინების შემუშავება მოხდა იტალიური კომპანია Luxottica-ს მეშვეობით, რომელიც ფლობს Ray-Ban-ს, Oakley-ს და სხვა ბრენდებს. 2015 წლის 15 იანვარს Google-მა გამოაცხადა, რომ მიმდინარე ფორმით Google Glass-ის წარმოებას აჩერებდა, მაგრამ განაგრძობდა მის შემუშავებას. შეგიძლიათ იხილოთ მედიაფაილები თემაზე „Google Glass“ ვიკისაწყობში. ოფიციალური საიტი – ოფიციალური საიტი ოფიციალური საიტი – აპლიკაციების სრული სია ↑ 1.0 1.1 Miller, Claire Cain (20 February 2013). „Google Searches for Style“. The New York Times. ციტირების თარიღი: 5 March 2013. ↑ NDTV India. ↑ Coldewey, Devin. (23 February 2013) Google Glass to launch this year for under $1,500. NBC News.com Gadgetbox. ციტირების თარიღი: 23 February 2013. ↑ KitKat for Glass. Google (28 February 2014). დაარქივებულია ორიგინალიდან — 8 ოქტომბერი 2015. ციტირების თარიღი: 16 იანვარი 2015. ↑ დაარქივებული ასლი. დაარქივებულია ორიგინალიდან — 2016-02-21. ციტირების თარიღი: 2015-01-16. ↑ 6.0 6.1 Torberg, Scott. (11 June 2013) Google Glass Teardown. TechRadar. ციტატა: „'With a native resolution of 640x360, the pixels are roughly 1/8th the physical width of those on the iPhone 5's retina display.'“ ციტირების თარიღი: 12 June 2013. ↑ Fitzsimmons, Michelle (2014-06-24). „Google Glass gets more memory, photo-framing viewfinder“. techradar.com. ↑ 8.00 8.01 8.02 8.03 8.04 8.05 8.06 8.07 8.08 8.09 8.10 Tech specs. Google (16 April 2013). ციტირების თარიღი: 18 April 2013. ↑ Goldman, David (4 April 2012). „Google unveils 'Project Glass' virtual-reality glasses“. Money. CNN. ციტირების თარიღი: 4 April 2012. ↑ Albanesius, Chloe (4 April 2012). „Google 'Project Glass' Replaces the Smartphone With Glasses“. PC Magazine. ციტირების თარიღი: 4 April 2012. ↑ Newman, Jared (4 April 2012). „Google's 'Project Glass' Teases Augmented Reality Glasses“. PC World. ციტირების თარიღი: 4 April 2012. ↑ Bilton, Nick (23 February 2012). „Behind the Google Goggles, Virtual Reality“. The New York Times. ციტირების თარიღი: 4 April 2012. ↑ დაარქივებული ასლი. დაარქივებულია ორიგინალიდან — 2017-05-06. ციტირების თარიღი: 2015-01-16. ↑ Rhodan, Maya (24 March 2014). „Google Glass Getting Ray Ban, Oakley Versions“. Time. ციტირების თარიღი: 25 March 2014. ↑ Google Glass sales halted but firm says kit is not dead (15 January 2015). ციტირების თარიღი: 15 January 2015.
The Basement Tapes

The Basement Tapes — ამერიკელი მომღერლის და სიმღერების ავტორის ბობ დილანის და ჯგუფ The Band-ის ალბომი. გამოვიდა 1975 წლის 26 ივნისს, ლეიბლზე Columbia Records. იგი არის დილანის მეთექვსმეტე სტუდიური ალბომი. მასში შეტანილი სიმღერები ჩაწერილია 1967 წელს, ალბომის გამოცემამდე რვა წლით ადრე, ვუდსტოკში (ნიუ-იორკი), სადაც დილანი და The Band ცხოვრობდნენ. ოფიციალურ გამოცემამდე ჩანაწერი ბუტლეგური სახითაც ვრცელდებოდა. ყველა სიმღერის ავტორი — ბობ დილანი, გარდა მითითებულისა. ↑ Strong 2006, p. 338. sfn error: no target: CITEREFStrong2006 (help) ↑ ერლეუაინი ↑ Kot 1992 ↑ Christgau 1975 (1) ↑ Flanagan 1991 ↑ Hreha 2009 ↑ Brackett 2004, p. 262 ↑ Bob Dylan and The Band: The Basement Tapes
აშუღი

აშუღი (არაბ. აშიკ — მიჯნური, მეტრფე) — სახალხო მგოსანი და მომღერალი კავკასიის ქვეყნებში (აზერბაიჯანი, სომხეთი, საქართველო, დაღესტანი) და ახლო აღმოსავლეთში (ძირითადად თურქეთი და ირანის აზერბაიჯანი). აშუღი თხზავს სასიმღერო ტექსტს (ხშირ შემთხვევაში იმპროვიზებულად), უწყობს ჰანგებს და თავადვე მღერის რომელიმე სიმებიანი საკრავის (საზი, თარი, ქამანჩა, ჭიანური) თანხლებით, თუმცა ხშირად ზოგნი მხოლოდ ტექსტს ადგენენ, სხვები კი მზა რეპერტუარს ასრულებენ. აშუღური პოეზია დიდ ადგილს უთმობდა რომანტიკულ და საგმირო ჟანრის ხალხურ თქმულებებს. თავდაპირველად (როგორც სიტყვა „აშუღის“ მნიშვნელობა მოწმობს) იგი სამიჯნური თემატიკას მოიცავდა, მაგრამ დროთა განმავლობაში სოციალური მოტივებიც გამოერია. აშუღები მართავდნენ პოეტურ პაექრობას, რომელიც ერთგვარად ჰგავს ქართულ შაირობა-კაფიობასა და შემღერებას. აშუღური სიმღერები აღმოსავლეთის მუსიკის კულტურის ერთ-ერთი მნიშვნელოვანი ნაკადია, ემყარება ხალხურ მუსიკასა და პოეზიას. მისთვის დამახასიათებელია განვითარებული ვოკალურ-ინსტრუმენტული ჟანრები — დასთანი, ბაიათი, მუხამბაზი და სხვა. გამოირჩევა ფართოდ განვითარებული მელოდიით, უხვი მელიზმატიკით, ემოციურობით. აშუღის სახელწოდება ამიერკავკასიაში XVI-XVII საუკუნეებიდან გვხვდება. საქართველოში (ძირითადად თბილისში) აშუღობა განსაკუთრებით განვითარდა XVIII საუკუნის II ნახევრიდან. თბილისელ აშუღთაგან ამიერკავკასიაში ყველაზე ცნობილი იყო საიათნოვა, XIX საუკუნეში — ჩამჩი-მელქო, სათარა, ჰაზირა, ევანგულა, ს. ფერშანგიშვილი, იოსებ ამირიძე (ქეშეშ დარდიმანდი) და სხვები. აშუღური პოეზიის ნაკადი საგრძნობია ბესიკის, ალექსანდრე ჭავჭავაძის, გრიგოლ ორბელიანის პოეზიაში (ამათგან პირველი ორი პოეტი თვითონ ამღერებდა საზზე თავის ლექსებს). ცნობილია აგრეთვე აკაკი წერეთლის მუხამბაზები — „თავო ჩემო“, „აღმართ-აღმართ“, „ნახევარი ცხოვრების გზა...“. ქართული მწერლობისა და ფოლკლორული ტრადიციების გავლენით ქართველ აშუღ პოეტთა შემოქმედებაში შემდგომ მეტი ადგილი ეთმობოდა პატრიოტულ და დემოკრატიულ თემატიკას, იხვეწებოდა აშუღური ლექსი და ეროვნულ-ლიტერატურულ იერს იძენდა. ამის მაგალითია დავით გივიშვილისა და განსაკუთრებით იეთიმ გურჯის მემკვიდრეობა. ასევე ხდებოდა ქართულ აშუღურ მუსიკაშიც. საქართველოს სხვადასხვა კუთხეებიდან გამოსული მომღერლები აშუღური მანერით ასრულებდნენ ქართულ ხალხურ ჰანგებს, რომლებიც სხვა სიმღერებთან ერთად ამდიდრებდნენ ე. წ. ქართულ ქალაქურ მუსიკალურ ფოლკლორს. ბევრ ქართულ აშუღურ სიმღერაში შერბილდა შესრულების აღმოსავლური იერი. ზოგი მათგანი ქართული ხალხური მუსიკისათვის დამახასიათბელ სამხმიან სიმღერად გადამუშავდა და მნიშვნელოვანი ადგილი დაიმკვიდრა როგორც ხალხური, ისე პროფესიულ მუსიკის საგანძურში. გვახარია ა., ქართული საბჭოთა ენციკლოპედია, ტ. 2, თბ., 1977. — გვ. 69-70.
ღამის ქვეწარმავალი

ღამის ქვეწარმავალი (ინგლ. Nightcrawler) — 2014 წლის ამერიკული ნეო-ნუარის ჟანრის თრილერი. დაფუძნებულია ჯილიან ფლინის ამავე სახელწოდების რომანზე. ფილმის მთავარი გმირია ლუი ბლუმი, რომელიც ღამის ლოს-ანჯელესში კრიმინალურ შემტხვევებზე ნადირობს და ვიდეოებს იღებს მათ ტელევიზიებზე მიყიდვის მიზნით. ოფიციალური საიტი „ღამის ქვეწარმავალი“ — კინოფილმების ინტერნეტ-მონაცემთა ბაზა (ინგლისური) „ღამის ქვეწარმავალი“ — Allmovie-ზე „ღამის ქვეწარმავალი“ — Box Office Mojo-ზე „ღამის ქვეწარმავალი“ — Rotten Tomatoes
ამნისტია

ამნისტია (ბერძ. amnestia — დავიწყება, პატიება) — სახელმწიფო ხელისუფლების ორგანოს აქტი, რომელიც დამნაშავეს მთლიანად ან ნაწილობრივ ათავისუფლებს პასუხისმგებლობისგან, გათავისუფლების შერეული სახე. ამნისტიის მეშვეობით სისხლის სამართლის პროცესის ნებისმიერ სტადიაზე შესაძლებელია მსჯავრდებულის გათავისუფლება როგორც სისხლისსამართლებრივი პასუხისმგებლობისგან, ისე სასჯელისგან, ანდა მისთვის დანიშნული სასჯელის შემცირება, ან შეცვლა უფრო მსუბუქი სასჯელით. ამნისტიის აქტით სასჯელმოხდილს შეიძლება მოეხსნას ნასამართლობაც. ამნისტია შესაძლოა იყოს ზოგადი და კერძო. კერძო ამნისტია იგივეა, რაც შეწყალება. ზოგადი ამნისტია ეხება არა კონკრეტულ ადამიანს, არამედ გარკვეული კატეგორიის დამნაშავეებს საერთოდ. ამნისტია ვრცელდება მის გამოცემამდე ჩადენილ ქმედებებზე. საქართველოში ამნისტიას აცხადებს საქართველოს პარლამენტი ინდივიდუალურად განუსაზღვრელ პირთა მიმართ, ან საქართველოს პრეზიდენტი განსაზღვრულ პირთა მიმართ. ამნისტია შეიძლება იყოს საერთო (მთლიანი) ან ნაწილობრივი. ქართული საბჭოთა ენციკლოპედია, ტ. 1, თბ., 1975. — გვ. 400. „ამნისტია“ სამოქალაქო ენციკლოპედიურ ლექსიკონში
სუდანის რეგიონის ისლამიზაცია

სუდანის რეგიონის ისლამიზაცია — ისტორიული პერიოდი, რომელიც მიმდინარეობდა დაახლოებით VIII–XVI საუკუნეებში. პროცესი მიმდინარეობდა საჰელის სამეფოებში სოციალური, რელიგიური და სამხედრო კონფლიქტების ფონზე. VIII საუკუნეში მაღრიბის დაპყრობის შემდეგ მუსლიმი არაბები სუბსაჰარულ აფრიკაში შეიჭრნენ. თავდაპირველად დაიპყრეს ნუბია ნილოსის გაყოლებით, შემდეგ საჰარა და დასავლეთი აფრიკა. ისლამიზაცია იყო თანდათანობითი პროცესი რომელიც, მთელი შუა საუკუნეების განმავლობაში გრძელდებოდა. ნუბიური სახელმწიფოები VII საუკუნიდან წნეხის ქვეშ იყვნენ, თუმცა მათ ქრისტიანობა რამდენიმე საუკუნე შენარჩუნეს. მაკურიის სამეფო და ძველი დონგოლა XIV საუკუნის დასაწყისში დაეცნენ. მალის იმპერიამ ისლამი 1324 წელს მუსა I–ის ჰაჯიში პილიგრიმობის შემდეგ მიიღო. ტომბუქტუ გახდა საჰარის სამხრეთით მდებარე მნიშვნელოვანი ისლამური ცენტრი. ალვა ნუბიის ბოლო ქრისტიანული სამეფო ფუნჯებმა 1504 წელს გაანადგურეს. შედეგად დღეისთვის სუდანის რეგიონის უმეტესი სახელმწიფოები მუსლიმანური გახდა, რომლის მიზეზი მუსლიმური სუდანისგან ქრისტიანული სამხრეთ სუდანის გამოყოფაა. ასევე ხდება კონფლიქტები არაბულ და არაარაბულ ეთნიკურ ჯგუფებს შორის, როგორიცაა: დარფურის კონფლიქტი და ტუარეგების ამბოხება. სუდანის ისტორია სენარის სასულთნო Trade and the Spread of Islam in Africa
ანრი მუო

ანრი მუო (ფრანგ. Henri Mouhot, დ. 15 მაისი, 1826, მონბელიარი, საფრანგეთი — გ. 10 ნოემბერი, 1861, ნაფანი, ლაოსი) — ფრანგი ბუნებისმეტყველი და მოგზაური. ყველაზე მეტად ცნობილია იმით, რომ ევროპისთვის „აღმოაჩინა“ და დასავლეთი პოპულარიზაცია გაუწია კხმერულ სატაძრო კომპლექს ანგკორ ვატს. არსებობს გავრცელებული ვერსია იმის შესახებ, რომ ანრი მუომ ჯუნგლებში მიტოვებული ძველი ქალაქი იპოვა, მაგრამ ეს მხოლოდ ლამაზი ლეგენდაა. ანგკორ-ვატი არასდროს ყოფილა ბოლომდე მიტოვებული, მასში ყოველთვის ცხოვრობდნენ და ცხოვრობენ ბერები. თვითონ მუო საკუთარ ჩანაწერებში ამბობდა, რომ მის მოსვლამდე ხუთი წლით ადრე ანგკორ-ვატში სხვა ევროპელი მკვლევრები იყვნენ, მათ შორის ფრანგი მისიონერი შარლ-ემილ ბუიევო, რომელმაც თავისი ნაშრომი 1857 წელს გამოაქვეყნა: „მოგზაურობა ინდოჩინეთში 1848–1856“, „ანამი და კამბოჯა“. 1858 წელს ანრი მუომ ბანგკოკიდან ოთხჯერ იმოგზაურა სიამში, კამბოჯასა და ლაოსში.1860 წლის იანვარში მან მიაღწია სატაძრო კომპლექს ანგკორ-ვატს. მან ეს ვიზიტი აღწერა, დატოვა დაწვრილებითი ჩანაწერები სამკვირიანი მოღვაწეობის შესახებ და ჩანახატები, რომლებიც მისი სიკვდილის შემდეგ გამოცემულ წიგნში შევიდა. ანრი მუო 1861 წელს გარდაიცვალა მალარიისგან, ლაოსში თავისი მეოთხე ექსპედიციის დროს. დაკრძალეს იქვე, დედაქალაქ ლუანგპრაბანგის მახლობლად. მისი საფლავის ადგილმდებარეობა ახლაც ცნობილია. Voyage dans les royaumes de Siam, de Cambodge, de Laos et autres parties centrales de l'Indochine (1858-1861) par feu Henri Mouhot, naturaliste francais // Le Tour du Monde, Париж, 8, 2° semestre 1863:  219-352 + 2 cartes. [https://web.archive.org/web/20110525013933/http://aefek.free.fr/iso_album/mouhot.pdf დაარქივებული 2011-05-25 საიტზე Wayback Machine. ] Henri Mouhot's diary; travels in the central parts of Siam, Cambodia and Laos during the years 1858-61. Bryson, 2003, A Short History of Nearly Everything, chap. 6, ISBN 0-552-15174-2 Petrotchenko, Michel (2011), Focusing on the Angkor Temples: The Guidebook, 383 pages, Amarin Printing and Publishing, 2nd edition, ISBN 978 616 305 096 0 მოკლე ბიოგრაფია ანრი მუო
კიმ კე გვანი

კიმ კე გვანი (კორ. 金桂官; დ. 6 ივლისი, 1943, კუმოიამა, კორეა, იაპონიის იმპერია) — კორეის სახალხო დემოკრატიული რესპუბლიკის საგარეო საქმეთა მინისტრის პირველი მოადგილე. ჩრდილოეთ კორეის სახელით აწარმოებს ბირთვული იარაღის პროგრამის ყველა საკვანძო მოლაპარაკებას. 2010 წლის დეკემბერში კიმ კე გვანმა ჩრდილოეთ კორეაში მოიწვია ნიუ-მექსიკოს შტატის (აშშ) გუბერნატორი ბილ რიჩარდსონი, რათა განეხილათ კუნძულ იეპიენდოს დაბობმვის შემდეგ, ნოემბერში კორეის ნახევარკუნძულზე კონფლიქტის ეგზალტაციასთან დაკავშირებული საკითხები. 19 დეკემბერს რიჩარდსონმა განაცხადა, რომ ჩრდილოეთკორეელ პოლიტიკოსთან მოლაპარაკებებში „ძალიან დაძაბული სიტუაციის“ განსამუხტად „გარკვეულ პროგრესს მიაღწია“. ↑ North Korea Leadership Watch: «Kim Kye Gwan»(ინგლისური) ↑ РБК: „ბ. ობამა: ჩრდილოეთ კორეამ განზრახვების სერიოზულობა უნდა აჩვენოს“[მკვდარი ბმული] ↑ Aljazeera: „US governor visits North Korea“(ინგლისური) ↑ Voice of America: «UN Security Council in Emergency Talks on Korean Tensions»(ინგლისური)
უკრაინის სახალხო რესპუბლიკა

უკრაინის სახალხო რესპუბლიკა, უსრ (უკრ. Українська Народна Республіка) — ავტონომიური უკრაინის (რომელიც რუსეთის რესპუბლიკის შემადგენლობაში წარმოიქმნა 1917 წლის 23 ივნისს) სახელწოდება (1917 წლის 20 ნოემბრიდან); 1918 წლის 22 იანვარს უსრ-ის ხელმძღვანელობის მიერ დამოუკიდებლობის გამოცხადების შემდეგ — სახელმწიფო. 1919 წლის 22 იანვრიდან უსრ და დასავლეთ უკრაინის სახალხო რესპუბლიკა (დუსრ), რომელიც მოიცავდა ყოფილი ავსტრო-უნგრეთის მიწებს, ფორმალურად გაერთიანდა. ფაქტობრივად შეწყვიტა არსებობა 1920 წელს წითელი არმიის საზაფხულო იერიშის დროს. 1921 წელს რიგის სამშვიდობო ხელშეკრულებით რესპუბლიკის ტერიტორია გაინაწილეს პოლონეთის მეორე რესპუბლიკამ და უკრაინის საბჭოთა სოციალისტურმა რესპუბლიკამ (უსსრ). Север А., Русско-украинские войны, М.: Яуза-пресс, 2009. — გვ. 144-157. 384 გვ. 4000 ეგზ., ISBN 978-5-9955-0033-9. Заруба, В. М., Васковський, Р. Ю., Історія України. ვის ეკუთვნოდა ბრესტი 1918 წელს? დიმიტრი კისელი, სტანისლავ კორშუნოვი „ბრესტის გაზეთი“
ზლუკის აქტი

უკრაინის სახალხო რესპუბლიკისა და დასავლეთ უკრაინის სახალხო რესპუბლიკის გაერთიანების აქტი ან უსრ-ისა და დუსრ-ის გაერთიანების აქტი, ხშირად ეწოდება „ზლუკის აქტი“ — 1919 წლის 22 იანვარს უკრაინის სახალხო რესპუბლიკისა (უსრ) და დასავლეთ უკრაინის სახალხო რესპუბლიკის (დუსრ) ერთიან უკრაინულ სახელმწიფოდ გამოცხადება. პოლონელებთან, რომლებიც დასავლეთ უკრაინის სახალხო რესპუბლიკას უტევდნენ, ბრძოლაში დახმარების მიღების მიზნით, უკრაინის სახალხო რესპუბლიკა, 1918 წლის ნოემბრის ბოლოს კიევში ჰეტმან სკოროპადსკისთან გაგზავნა თავისი წარმომადგენლები, ლ. ცეგელსკი და დ. ლევიცკი. თუმცა ამ დროისთვის კიევი უკვე გარშემორტყმული იყო დირექტორიის ჯარებით. მაცნეები ფასტოვში წავიდნენ, სადაც შეხვდნენ დირექტორიის წევრებს, ვლადიმირ ვინიჩენკოს, სიმონ პეტლიურას, ათანასე ანდრიევსკის, ფ. შვეცსა და ა. მაკარენკოს. მოლაპარაკებების შედეგად 1918 წლის 1-ელ დეკემბერს ხელი მოეწერა წინასწარ ხელშეკრულებას (უკრ. Передвступний договір) სახელმწიფოების შემდგომი გაერთიანების შესახებ. 1919 წლის 3 იანვარს სტანისლავში ფასტოვის ხელშეკრულება უკრაინის ეროვნული რადის მიერ რატიფიცირდა. ↑ „ზლუკა“ უკრაინულად „შეკავშირებას“ ნიშნავს ↑ Енциклопедія історії України на сайте Института Истории Украины НАНУ
პროლეტარებო ყველა ქვეყნისა, შეერთდით!

„პროლეტარებო ყველა ქვეყნისა, შეერთდით!“ (რუს. Пролетарии всех стран, соединяйтесь!) — საერთაშორისო რევოლუციური პროლეტარიატის დევიზი, საბრძოლო მოწოდება, რომელიც მოუხმობს ყველა ქვეყნის მუშათა კლასსა და მშრომელებს გაერთიანდნენ რევოლუციური ბრძოლის დროშის ქვეშ სოციალური და ეროვნული ჩაგვრისაგან გასანთავისუფლებლად. გამოხატავს პროლერატულ ინტერნაციონალიზმს. იგი პირველად კარლ მარქსმა და ფრიდრიხ ენგელსმა წამოაყენეს და 1847 წელს დამტკიცდა როგორც კომუნისტთა კავშირის დევიზი. ამ მოწოდებით მთავრდება მარქსისა და ენგელსის„კომუნისტური პარტიის მანიფესტი“ (Das Manifest der Kommunistischen Partei). პროლეტარებო ყველა ქვეყნისა, შეერთდით! (რუსული)
გერმანული იდეალიზმი

გერმანული იდეალიზმი ან გერმანული კლასიკური ფილოსოფია — განვითარების ეტაპი XVIII-XIX საუკუნეების გერმანულ ფილოსოფიაში, რომლის ცნობილი წარმომადგენლებიც იმანუელ კანტი, იოჰან გოტლიბ ფიხტე, ფრიდრი ვილჰელმ იოზეფ შელინგი და გეორგ ვილჰელმ ფრიდრიხ ჰეგელი იყვნენ. პერიოდის მთავარ მიღწევად მიიჩნევა განვითარების ლოგიკის — დიალექტიკის შექმნა. Гулыга А. В. Немецкая классическая философия. — 2-е изд., испр. и доп. — М.: Рольф, 2001. — 416 с илл. с. — ((Библиотека истории и культуры)). — 7000 экз. — ISBN 5-7836-0447-X. Кузнецов В. Н. Немецкая классическая философия второй половины XVIII- начала XIX века. Учеб. пособие для ун-тов.- М.: Высш. шк., 1989. ISBN 5-06-000002-8
კომბინატორიკა

კომბინატორიკა — მათემატიკის ერთ-ერთი ნაწილი, რომელიც შეისწავლის დისკრეტულ ობიექტებს, სიმრავლეებს (ელემენტების გაერთიანება, გადანაცვლება, ვარიაცია, გამოთვლითი კომბინატორიკა) და მათ კავშირებს. კომბინატორიკა დაკავშირებულია მათემატიკის სხვა მიმართულებებთანაც — ალგებრასთან, გეომეტრიასთან, ალბათობის თეორიასთან. ტერმინი „კომბინატორიკა“ დაამკვიდრა გოტფრიდ ლაიბნიცმა, რომელმაც იგი გამოიყენა 1666 წელს გამოქვეყნებულ ნაშრომში. ხშირად კომბინატორიკის ნაწილად მოიხსენიებენ გრაფების თეორიასაც. Андерсон Джеймс. Дискретная математика и комбинаторика = Discrete Mathematics with Combinatorics. — М.: «Вильямс», 2006. — С. 960. — ISBN 0-13-086998-8. Виленкин Н.Я. Популярная комбинаторика. — М.: Наука, 1975. Ерош И. Л. Дискретная математика. Комбинаторика — СПб.: СПбГУАП, 2001. — 37 c.
იენის უნივერსიტეტი

ფრიდრიხ შილერის სახელობის იენის უნივერსიტეტი (გერმ. Friedrich-Schiller-Universität Jena, сокр. FSU Jena; ლათ. Alma mater jenensis) — უნივერსიტეტი ქალაქ იენაში, გერმანია. მიეკუთვნება კოიმბრას ჯგუფს და არის თიურინგიის ოთხიდან ერთი უნივერსიტეტი. დაარსდა 1558 წელს, ფერდინანდ I-ის მიერ. 2010 წლის მონაცემებით, უნივერსიტეტში 21400 სტუდენტი სწავლობდა და 340 პროფესორი მუშაობდა. ქართული საბჭოთა ენციკლოპედია, ტ. 5, თბ., 1980. — გვ. 85. უნივერსიტეტის ოფიციალური საიტი ↑ https://www.uni-jena.de/profillinien ↑ Statistisches Bundesamt Deutschland - GENESIS-Online <a href="https://wikidata.org/wiki/Track:Q110063591"></a> ↑ https://www.dfn.de/verein/mv/mitglieder/ ↑ https://www.hrk.de/mitglieder/mitgliedshochschulen/universitaeten-technische-hochschulen/ ↑ https://www.adh.de/ueber-uns/mitgliedshochschulen.html ↑ https://eua.eu/about/member-directory.html ↑ https://idw-online.de/de/institution23 ↑ https://ec2u.eu/members/ ↑ Our Members / Tier 5 ↑ https://www.nfdi.de/verein/#mitglieder
პოცალო

პოცალო (იტალ. Pozzallo) — კომუნა იტალიაში, სიცილიის რეგიონში. ექვემდებარება რაგუზის პროვინციის ადმინისტრაციას. მოსახლეობა 18377 ადამიანი. ფართობი 14.94 კმ². სატელეფონო კოდი — 0932, საფოსტო ინდექსი — 97016. სტატისტიკის ეროვნული ინსტიტუტი (იტალიური) სტატისტიკის ეროვნული ინსტიტუტი დაარქივებული 2009-12-07 საიტზე Wayback Machine. (ინგლისური)
კომიზო

კომიზო (იტალ. Comiso) — კომუნა იტალიაში, სიცილიის რეგიონში. ექვემდებარება რაგუზის პროვინციის ადმინისტრაციას. მოსახლეობა 29402 ადამიანი. ფართობი 64.93 კმ². სატელეფონო კოდი — 0932, საფოსტო ინდექსი — 97013. სტატისტიკის ეროვნული ინსტიტუტი (იტალიური) სტატისტიკის ეროვნული ინსტიტუტი დაარქივებული 2009-12-07 საიტზე Wayback Machine. (ინგლისური)
კიარამონტე-გულფი

კიარამონტე-გულფი (იტალ. Chiaramonte Gulfi) — კომუნა იტალიაში, სიცილიის რეგიონში. ექვემდებარება რაგუზის პროვინციის ადმინისტრაციას. მოსახლეობა 8029 ადამიანი. ფართობი 126 კმ². სატელეფონო კოდი — 0932, საფოსტო ინდექსი — 97012. სტატისტიკის ეროვნული ინსტიტუტი (იტალიური) სტატისტიკის ეროვნული ინსტიტუტი დაარქივებული 2009-12-07 საიტზე Wayback Machine. (ინგლისური)
ისპიკა

ისპიკა (იტალ. Ispica) — კომუნა იტალიაში, სიცილიის რეგიონში. ექვემდებარება რაგუზის პროვინციის ადმინისტრაციას. მოსახლეობა 14758 ადამიანი. ფართობი 113.5 კმ². სატელეფონო კოდი — 0932, საფოსტო ინდექსი — 97014. სტატისტიკის ეროვნული ინსტიტუტი (იტალიური) სტატისტიკის ეროვნული ინსტიტუტი დაარქივებული 2009-12-07 საიტზე Wayback Machine. (ინგლისური)
ჯარატანა

ჯარატანა (იტალ. Giarratana) — კომუნა იტალიაში, სიცილიის რეგიონში. ექვემდებარება რაგუზის პროვინციის ადმინისტრაციას. მოსახლეობა 3343 ადამიანი. ფართობი 43.47 კმ². სატელეფონო კოდი — 0932, საფოსტო ინდექსი — 97010. სტატისტიკის ეროვნული ინსტიტუტი (იტალიური) სტატისტიკის ეროვნული ინსტიტუტი დაარქივებული 2009-12-07 საიტზე Wayback Machine. (ინგლისური)
აკატე

აკატე (იტალ. Acate) — კომუნა იტალიაში, სიცილიის რეგიონში. ექვემდებარება რაგუზის პროვინციის ადმინისტრაციას. მოსახლეობა 8328 ადამიანი. ფართობი 101.4 კმ². სატელეფონო კოდი — 00932, საფოსტო ინდექსი — 97011. სტატისტიკის ეროვნული ინსტიტუტი (იტალიური) სტატისტიკის ეროვნული ინსტიტუტი დაარქივებული 2009-12-07 საიტზე Wayback Machine. (ინგლისური)
ვიტორია

ვიტორია (იტალ. Vittoria) — კომუნა იტალიაში, სიცილიის რეგიონში. ექვემდებარება რაგუზის პროვინციის ადმინისტრაციას. მოსახლეობა 61221 ადამიანი. ფართობი 181 კმ². სატელეფონო კოდი — 0932, საფოსტო ინდექსი — 97019. სტატისტიკის ეროვნული ინსტიტუტი (იტალიური) სტატისტიკის ეროვნული ინსტიტუტი დაარქივებული 2009-12-07 საიტზე Wayback Machine. (ინგლისური)
მონტეროსო-ალმო

მონტეროსო-ალმო (იტალ. Monterosso Almo) — კომუნა იტალიაში, სიცილიის რეგიონში. ექვემდებარება რაგუზის პროვინციის ადმინისტრაციას. მოსახლეობა 3333 ადამიანი. ფართობი 56.3 კმ². სატელეფონო კოდი — 0932, საფოსტო ინდექსი — 97010. სტატისტიკის ეროვნული ინსტიტუტი (იტალიური) სტატისტიკის ეროვნული ინსტიტუტი დაარქივებული 2009-12-07 საიტზე Wayback Machine. (ინგლისური)
სანტა-კროჩე-კამერინა

სანტა-კროჩე-კამერინა (იტალ. Santa Croce Camerina) — კომუნა იტალიაში, სიცილიის რეგიონში. ექვემდებარება რაგუზის პროვინციის ადმინისტრაციას. მოსახლეობა 8474 ადამიანი. ფართობი 40.76 კმ². სატელეფონო კოდი — 0932, საფოსტო ინდექსი — 97017. სტატისტიკის ეროვნული ინსტიტუტი (იტალიური) სტატისტიკის ეროვნული ინსტიტუტი დაარქივებული 2009-12-07 საიტზე Wayback Machine. (ინგლისური)